OpenLLM-France/wikimedia huggingface dataset:
# Mariano Haro

Mariano Haro Cisneros (Valladolid, 27 de maig de 1940 - Palència, 26 de juliol de 2024) fou un atleta espanyol especialista en fons, mig fons i cros.
Va créixer al poble de Becerril de Campos, i d'aquí que se li donés el renom "El león de Becerril"; després de la seva retirada fou batlle d'aquesta localitat (1979-2003).
Durant la dècada dels 60 i 70 guanyà nombrosos campionats d'Espanya. Els seus assoliments internacionals més notables foren el quart lloc als 10.000 metres als Jocs Olímpics de Múnic de 1972 i també el sisè en els de 1976 a Montreal.

## Palmarès a Espanya

* Subcampió Júnior d'Espanya de 5.000 metres llisos.
* Campió d'Espanya de Cross Júnior el 1960 y 1961.
* Campió d'Espanya de Cross (1962, 63, 68, 69, 71, 72, 73, 74, 75, 76, 77).
* Campió d'Espanya de Cross por equips el 1974, 1975, 1976 i 1977.
* Campió d'Espanya de 10.000 metres llisos (1962 amb 30:19.0), (1964 amb 30:57.2), (1965 amb 30:09.8), (1969 amb 29:46.4), (1970 amb 30:05.8), (1971 amb 29:33.6), (1973 amb 28:40.2), (1974 amb 28:56.2) i (1975 amb 28:55.6).
* Campió d'Espanya de 5.000 metres llisos (1962 amb 14:20.8), (1964 amb 14:15.4), (1965 amb 14:19.4), (1969 amb 14:12.0) i (1970 amb 14:27.6)
* Campió d'Espanya de 3.000 metres obstacles (1967 amb 9:00.6)
* Campió d'Espanya de Gran Fons (1975 amb 1h35:25)

## Palmarès internacional

| Any | Competició | Lloc | Prova | Posició | Marca |
| 1961 | Campionat del Món de Cross Júnior | Nantes | | 3a | |
| 1962 | Jocs Iberoamericans d'atletisme de 1962 | Madrid | 10.000 metres llisos | 2a | 30:22.4 |
| 1962 | Jocs Iberoamericans d'atletisme de 1962 | Madrid | 5.000 metres llisos | 3a | 14:38.2 |
| 1963 | Cross de les Nacions | Donosti | | 3a | 37:42 |
| 1965 | Copa d'Europa d'Atletisme | Enschede, Països Baixos | | 1a | |
| 1967 | Jocs del Mediterrani de 1967 | Tunis | 3000 metres obstacles | 3a | 8:50 |
| 1970 | Copa d'Europa d'Atletisme | Zúric, Suïssa | | 1a | |
| 1971 | Campionat Europeu d'Atletisme | Hèlsinki, Finlàndia | 10.000 metres llisos | 5a | |
| 1971 | Jocs del Mediterrani de 1971 | Esmirna, Turquia | 10.000 metres llisos | 2a | 28:54,4 |
| 1972 | Cross de les Nacions | Cambridge | | 2a | 38:01 |
| 1972 | Jocs Olímpics de Múnic de 1972 | Múnic | | 4a | 27:48,14 (rècord d'Espanya) |
| 1973 | Campionat Mundial de Cross | Waregem, Bèlgica | | 2a | 35:47 |
| 1974 | Campionat Europeu d'Atletisme | Roma | 10.000 metres llisos | 8a | |
| 1974 | Campionat Mundial de Cross | Monza (ciutat d'Itàlia) | | 2a | 35:25 |
| 1975 | Campionat Mundial de Cross | Rabat, Marroc | | 2a | 35:47 |
| 1975 | Jocs del Mediterrani de 1975 | Alger, Algèria | 10.000 metres llisos | 2a | 28:29,2 |
| 1976 | Jocs Olímpics de Montreal 1976 | Montreal, Canadà | | 6a | 28:00,28 |

## Referències

* ↑ https://elpais.com/deportes/2024-07-27/muere-mariano-haro-el-lazarillo-de-tormes-del-atletismo.html#
# Alció gegant asiàtic

L'alció gegant asiàtic (Megaceryle lugubris) és una espècie d'ocell de la família dels alcedínids (Alcedinidae) que habita corrents fluvials als boscos d'Àsia oriental i Meridional, des del nord de l'Índia, el Nepal, Myanmar, est de la Xina i Japó, cap al sud fins al nord-oest de Tailàndia, Laos i el Vietnam.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Termcat
# Criticisme

El criticisme és una posició filosòfica presentada per Immanuel Kant, amb l'objectiu d'eliminar la polèmica existent entre el dogmatisme i l'escepticisme sobre la capacitat humana d'arribar al coneixement ple de la realitat que ens envolta. Així, mentre que el dogmatisme afirma la plena capacitat humana d'arribar al coneixement de la realitat, l'escepticisme afirma la impossibilitat d'arribar-ne a un coneixement segur. El criticisme afirma que el coneixement és possible (contra l'escepticisme), però que aquest coneixement no és un coneixement definitiu (contra el dogmatisme), ja que el coneixement ha de ser considerat com a provisional. Ha de ser objecte de contínues crítiques i revisions, ja que sempre hem de deixar la porta oberta a la possibilitat que el que fins ara hem considerat com a cert, pugui ser fals.
Aquesta postura ha estat defensada per altres autors, entre els quals podem destacar a Karl Popper.

## Referències

* ↑ "El criticisme de Kant" Arxivat 2010-05-25 a Wayback Machine. de Gonçal Mayos Arxivat 2009-05-14 a Wayback Machine. (UB).
* Immanuel Kant, Crítica de la raó pura.
* Immanuel Kant, Crítica de la raó pràctica.
* Immanuel Kant, Crítica de la facultat de jutjar.
* Possibilitats i límits del coneixement: què podem saber?.
* Racó català de filosofia: Immanuel Kant Arxivat 2008-05-06 a Wayback Machine..
# Aeroport de Mueda

L'aeroport de Mueda (codi IATA: MUD, codi OACI: FQMD) és un aeroport que serveix Mueda, al nord de la província de Cabo Delgado a Moçambic.

## Referències

* 1 2 Informació de l'Aeroport de Mueda a Great Circle Mapper.

## Enllaços externs

* Historial d'accidents de l'Aeroport de Mueda a Aviation Safety Network (anglès)
* Directori d'Aeroports de Moçambic
* Great Circle Mapper
# Abzug

L'abzug és una massa fosa, de consistència pastosa, que sobreneda en la superfície del bany de plom en fusió al principi de la copelació, precedint la formació dels Abstrich en la refinació dels ploms argentífers. El primer abzug és una escòria composta quasi sempre d'arsènic, antimoni, zinc i altres impureses barrejades amb òxid de plom, que es va llevant, fins que sobrenada en la superfície del plom fos en una capa de litargiri pur, que és el segon abzug.

## Referències

* El contingut d'aquest article incorpora material del Volum 1 de l'Enciclopedia Universal Il·lustrada Europeo-Americana (Espasa), amb copyright anterior al 1945, que es troba en el domini públic.
# Alció muntanyenc

L'alció muntanyenc (Syma megarhyncha) és un alció, per tant un ocell de la família dels alcedínids (Alcedinidae), que habita els boscos de les muntanyes de Nova Guinea.
# Cándida Sala Llanes

Càndida Sala Llanes (Tremp, 10 novembre 1918 - 18 desembre 2011) , va ser una infermera voluntària del bàndol nacional durant el període de la guerra civil espanyola.

## Biografia

Va néixer a Tremp, un poble del prepirineu de Lleida. La seva família era d’Acció Catòlica i freqüentaven el Casal Catòlic Cultural, un lloc on es reunien petits i grans i on hi havia frontó, biblioteca, gimnàs i una sala de cinema. Tenia 17 anys quan va esclatar la Guerra i en les primeres setmanes de la mateixa va viure al seu poble la mort de sacerdots, intel·lectuals i catòlics a mans dels anarquistes de la FAI. Aquest fet la va marcar profundament i dos anys després quan els nacionals van entrar a Tremp es va presentar com a infermera voluntària a l'hospital de sang instal·lat al col·legi de Religioses de l’ensenyament de Maria Immaculada. Aquí va atendre soldats ferits i presoners sota la direcció de personal sanitari militar.
Finalitzada la guerra es traslladà a Barcelona per estudiar infermeria a l'Escola de l'Hospital de la Creu Roja, mentre estudiava ja iniciada la Segona Guerra Mundial, va participar en el primer intercanvi de presoners entre alemanys i anglesos al port de Barcelona el 27 de octubre de 1943, una experiència que va quedar registrada al NO-DO.
Va finalitzar la formació el 1945, obtenint el títol d'Infermera Professional de la Creu Roja i el reconeixement de la Facultat de Medicina de la Universitat de Barcelona. Va treballar l'Institut Neurològic Municipal de Barcelona i al Sanatori Antituberculós del Montseny, i, com a instrumentista de l’equip del metge Antonio Rodríguez Arias a l'Hospital Clínic de Barcelona, l'Hospital de la Santa Creu i Sant Pau, i la Clínica Corachan.
El 1952, va obtenir un permís per treballar a Bèlgica. Va exercir a l'Institut Edith Cavell- Marie Dopage, un gran centre hospitalari on hi havia escola de infermeres, i de quiropràctics. Va treballar primer en un servei de pacients adults, on hi havia persones de diferents nacionalitats, allí coneix al que després seria el seu marit Louis Emile Jean Léopold Schell Terweduwe i posteriorment s’incorpora en una unitat de pediatria atenent a nadons prematurs. Després d’aquest període de feina deixa l’exercici de la professió per dedicar-se a les tasques domèstiques. Torna a Lleida al 1970 i mor el 18 de desembre de 2011.

## Referències

* ↑ Valls, R., Ramió, A., Torres, C., Roldán, A., Rodero, V., Vives, C. Infermeres catalanes a la Guerra Civil Espanyola. Barcelona: Publicacions i Edicions de la Universitat de Barcelona,, 2007. ISBN 978-84-475327-2-8.
* ↑ Torres,C. Ramió,A.Valls, R «Guerra, hambre y aventura en la vida de Cándida Sala, enfermera de Cruz Roja». Cultura de los cuidados, 2012.
* ↑ Torres,C. Ramió,A. Guilera,A. Enfermeras de guerra (en castellà). Barcelona: Ediciones San Juan de Dios. Campus docent., 2015. ISBN ISBN 978-84-943275-2-0.
# Aeroport de Mülhausen-Habsheim

L'Aeroport de Mülhausen-Habsheim és un petit aeroport situat al municipi francès de Habsheim. Es tracta d'una antiga base militar que actualment és utilitzada sobretot per avions lleugers. Hi tenen la seu l'Aéro-Club des Trois Frontières, l'Aéro-Club du Haut-Rhin i l'Aéro-Club de Mulhouse. El 26 de juny del 1988 s'hi produí l'estavellament del vol 296 d'Air France, el primer d'un Airbus A320. En el marc d'una exhibició aèria, els pilots trigaren massa a accelerar després d'un pas a baixa altitud i l'avió col·lidí amb un bosc situat al final de la pista. Hi moriren tres persones i l'aparell fou declarat sinistre total.

## Referències

* ↑ Descripció de l'accident a l'Aviation Safety Network. Consultat en 3 febrer 2007.
# Acabat

L'acabat o tractament superficial es un procés de fabricació que transforma la superfície d'un objecte o d'un component. L'acabat pot influir en molts aspectes. Des la finició estètica (color, brillantor…) fins a aspectes tècniques com ara adhesió, humectabilitat, facilitat de soldadura o encolatge, resistència a la corrosió, raons ultraviolets, agents químics, pol·lució o desgast, la duresa, conductivitat elèctrica, eliminar rebaves i altres defectes superficials, obtenir la rugositat desitjada, controlar la fricció superficial, reduir l'adhesió de brutícia o pols… Aquesta mena de tractaments són una part important del procés productiu en qualsevol sector industrial en què els acabats requereixin unes característiques particulars.
Excepte en el cas de poliment o brunyiment en les quals és treu matèria, la majoria de les tècniques canvien la superfície (com la galvanització o el tractament tèrmic) o posen una o més capes de matèria. L'acabat pot comportar petites correccions de les dimensions. Segons les exigències d'acabat del producte final, es poden combinar els tractaments.
En la producció industrial és qüestió de trobar l'acabat que cal per a obtenir l'equilibri econòmic entre cost i rendiment, segons les exigències a les quals el producte sera sotmès durant la seva vida útil. La qualitat de l'acabat de les peces interiors serà diferent per un motor que és troba en un satèl·lit que per un motor d'un electrodomèstic. Un acabat repel·lent de brutícia, per exemple, pot reduir el cost i la freqüència de la neteja de vidres o panels solars.

## Tipus de superfície

* Funcional: superfícies que, a causa del contacte dinàmic (translació, rotació, etc.) amb altres superfícies, requereixen un acabat fi.
* Suport: superfícies que, pel fet de tenir contacte estàtic amb altres superfícies, necessiten un acabat intermedi.
* Lliure: superfícies sense contacte amb altres superfícies.

## Referències

* ↑ «acabat». Gran Enciclopèdia Catalana. Barcelona: Grup Enciclopèdia Catalana.
* ↑ «Tècnic/a en tractament de superfícies». Barcelona Activa. [Consulta: 20 desembre 2023].

## Bibliografia

* Alter, Luis Bilurbina; Liesa, Francisco. Fonaments de la corrosió i mesures de protecció. Universitat Politècnica de Catalunya. Iniciativa Digital Politècnica, 2019-02-20. ISBN 978-84-9880-747-9.
* Pere, Molera i Solà. Materials: ciència i tecnologia. Edicions Universitat Barcelona, 2009-11-06. ISBN 978-84-475-3408-1.
Viccionari
# Alció sargantaner

L'alció sargantaner (Todiramphus saurophagus) és una espècie d'ocell de la família dels alcedínids (Alcedinidae) que habita boscos, manglars i costes de les Moluques Septentrionals, illes Raja Ampat, nord de Nova Guinea, i els arxipèlags de Louisiade, D'Entrecasteaux, Bismarck i Salomó.
# Vicente Ordaz Soriano

Vicente Ordaz Soriano (València, 1969) és un periodista valencià, president de la Corporació Audiovisual de la Comunitat Valenciana -ens que substitueix a la CVMC- des de 2025.
Ordaz ha treballat durant tota la seua carrera professional a l'emissora de ràdio COPE, on ha estat cap d'informatius a la redacció de València. A més a més ha col·laborat com a opinador a diversos periòdics com ABC i La Vanguardia, o a Trece TV i À Punt.
L'any 2024 la nova majoria governamental a les Corts Valencianes formada pel Partit Popular (PP) i Vox aprova la Llei de la Corporació Audiovisual de la Comunitat Valenciana que deroga el model anterior de mitjans de comunicació públics valencians que va engegar les emissions d'À Punt l'any 2016. Ordaz va ser elegit membre i president del consell d'administració de la nova corporació a proposta del PP. Els partits de l'oposició (PSPV i Compromís) rebutjaren proposar cap membre per a l'esmentat consell. Simultàniament va ser nomenat com a director general d'À Punt Francisco Aura, antic directiu de Canal 9 en l'etapa del PP.
En una de les primeres entrevistes concedides com a president de la corporació va afirmar que contemplava la incorporació del castellà en els serveis informatius de la ràdio i la televisió.

## Referències

* ↑ «Qui és Vicente Ordaz, el periodista de la COPE que està cridat a ser l'home fort d'À Punt?» (en catalan), 18-12-2024. [Consulta: 25 febrer 2025].
* ↑ «La CACVSA en mans de la dreta i l'extrema dreta», 23-01-2025. [Consulta: 25 febrer 2025].
* ↑ NTC, À Punt. «Francisco Aura, nou director general d'À Punt», 29-01-2025. [Consulta: 25 febrer 2025].
* ↑ NTC, À Punt. «Vicente Ordaz: “Demanaré a tots els partits que traguen À Punt del debat polític”», 03-02-2025. [Consulta: 25 febrer 2025].
# Aeroport de Nacala

L'aeroport de Nacala (codi IATA: MNC, codi OACI: FQNC) és un aeroport que serveix Nacala, al nord de la província de Nampula a Moçambic.
Es du a terme la rehabilitació de l'aeroport per a l'aviació comercial per part de l'empresa d'enginyeria i construcció multinacional brasilera Odebrecht International, part del conglomerat d'empreses Odebrecht. L'obra d'estació de càrrega i maneig de passatgers té un pressupost de 80 milions de dòlars. Es va signar un acord entre Moçambic i el govern del Brasil l'abril de 2011 per proveir fons per a la rehabilitació de l'aeroport, així com importants millores a la infraestructura al port de Beira. Tots dos projectes estan finançats pel Banc de Desenvolupament Econòmic i Social Nacional del Brasil (BNDES), com a part d'una inversió de 300 milions de dòlars a Moçambic per Brasil. El projecte consisteix en la construcció de terminals de passatgers i de càrrega, una torre de control, manteniment d'edificis, construcció d'extinció d'incendis, pista, estació de taxi, un estacionament i tot l'equip i sistemes necessaris. El projecte es farà en 23 mesos i l'entrega està prevista per a març de 2013.

## Instal·lacions

L'aeroport resideix en una elevació de 410 peus (125 m) per sobre del nivell mitjà del mar. Té una pista d'aterratge designat 02/20 amb una superfície d'asfalt de 2,500 per 45 metres (8,202 × 148 ft).

## Aerolínies i destinacions

| Aerolínies | Destinacions |
| LAM Aerolínies de Mozambic | Maputo |

## Referències

* ↑ Informació de l'Aeroport de Nacala a Great Circle Mapper.
* 1 2 Informació de l'aeroport per FQNC Arxivat 2016-03-03 a Wayback Machine. de DAFIF (octubre 2006)
* ↑ «Directory of Airports in Mozambique». [Consulta: 25 maig 2014].
* ↑ «Great Circle Mapper». [Consulta: 25 maig 2014].
* ↑ Odebrecht News Room. «An Agreement in Benefit of Mozambique». Odebrecht News Room. [Consulta: 4 agost 2011].

## Enllaços externs

* Historial d'accidents de l'Aeroport de Nacala a Aviation Safety Network (anglès)
# Alció xocolata

L'alció xocolata (Halcyon badia) és una espècie d'ocell de la família dels alcedínids (Alcedinidae) que habita les zones de selva humida d'Àfrica central i Occidental, des de Sierra Leone cap a l'est fins a l'oest d'Uganda i cap al sud fins fins a l'extrem septentrional d'Angola.
# Saulo Fernandes

Saulo Fernandes (Barreiras, 9 de setembre de 1977) o, simplement, Saulo és un cantant brasiler d'axé. Va ser el solista dels grups Chica Fé i Banda Eva, abans d'encetar la seva carrera en solitari.

## Carrera

Les seves primeres passes en el món de la música van ser amb 18 anys, mentre vivia a Vitória, la capital d'Espírito Santo. Allà va participar de trios elétricos en els carnavals de la ciutat. El 1996, ja de volta a Bahia, es va incorporar al grup Chica Fé, amb els que va guanyar el premi al cantant revelació del Carnaval de Salvador de 2001.
El març de 2002, Saulo va rebre una invitació per encapçalar Banda Eva, un famós grup de la capital bahiana que als anys noranta va llançar a l'estrellat a na Ivete Sangalo. Fou una decisió polèmica, ja que durant una dècada el grup havia tingut solistes femenines. El 2003 va ser novament premiat a Salvador, enduent-se el guardó al millor cantant. L'any 2008 va enregistrar un àlbum de música infantil, en col·laboració amb Sangalo, pel qual van ser nominats al Grammy Llatí.
El 2013 va deixar Banda Eva per iniciar una carrera en solitari.

## Discografia

| Àlbums d'estudi A Casa Amarela (2008) amb Ivete Sangalo Baiuno (2015) O Azul e o Sol (2017) Cantaí no Groove (2018) amb Durval Lélys AETD+ (2022) Acho que é Axé (2023) Quem Me Ensinou, Pt. 01 (2024) | Àlbums en directe Saulo ao Vivo (2013) Sol Lua Sol (2019) EPs É a Bahia (2025) |

## Referències

* 1 2 «Saulo Fernandes canta Beatles em Vitória» (en portuguès brasiler). ES Brasil, 21-11-2012. Arxivat de l'original el 2023-05-25. [Consulta: 6 juny 2022].
* ↑ Santanna, Marilda. As donas do canto : o sucesso das estrelas-intérpretes no carnaval de Salvador. Salvador: EDUFBA, 2009. ISBN 978-85-232-0625-3. Arxivat 2024-05-20 a Wayback Machine.
* ↑ «Ivete Sangalo comemora indicações ao Grammy: ‘É muita coisa boa acontecendo’» (en portuguès brasiler). Ego. Grupo Globo, 17-09-2009. Arxivat de l'original el 2020-02-04. [Consulta: 6 juny 2022].
* ↑ «Saulo fala sobre sua saída da Banda Eva: "Foi uma decisão difícil"» (en portuguès brasiler). Revista Quem. Grupo Globo, 06-02-2013. Arxivat de l'original el 2023-05-25. [Consulta: 6 juny 2022].
# Riu San Juan (Argentina)

El San Juan és un curs d'aigua permanent, producte de la fusió glacial de la Serralada dels Andes. És el riu més important de la província de San Juan, i està localitzada en l'àrea centre-sud de la província al centre-oest de l'Argentina.
El San Juan subministra aigua al Gran San Juan, el desè centre urbà més important d'argentina que té prop de mixt milió d'habitants. A més és l'encarregat de regar mitjançant obres de canalització als oasis agrícoles de les Valls de Tulúm, Ullum i Zonda.
També subministra aigua pels sistemes de reg dels departaments Ullum, Zonda, Albardón, Angaco, San Martín, Caucete, Veinticinco de Mayo i Sarmiento, possibilitant el desenvolupament d'una agricultura intensiva, amb plantacions principalment de vinya que caracteritza a la regió.
És també el riu més caudal-ós i extens de la regió de Cuyo i la conca del riu Desaguadero/riu Colorado que desemboca en el Mar Argentí.

## Referències

* ↑ «www.hidricosargentina.gov.ar». Arxivat de l'original el 2016-03-03. [Consulta: 11 juny 2014].
# Aeroport de Pemba (Moçambic)

L'aeroport de Pemba (codi IATA: POL, codi OACI: FQPB) és un petit aeroport internacional que serveix Pemba, capital de la província de Cabo Delgado a Moçambic.

## Aerolínies i destinacions

| Aerolínies | Destinacions |
| Airlink | Johannesburg-OR Tambo |
| Ewa Air | Dzaoudzi |
| LAM Aerolínies de Moçambic | Beira, Dar es Salaam, Johannesburg-OR Tambo, Maputo, Nairobi-Jomo Kenyatta, Nampula |
| Meridiana | Xàrter estacional Milà-Malpensa |
^Note 1 : Aquest vol es deté a través de Zanzíbar abans de continuar cap s Pemba.

## Referències

* ↑ Informació de l'Aeroport de Pemba (Moçambic) a Great Circle Mapper.
* ↑ «Directory of Airports in Mozambique». [Consulta: 25 maig 2014].
* ↑ «Great Circle Mapper». [Consulta: 25 maig 2014].

## Enllaços externs

* Historial d'accidents de l'Aeroport de Pemba a Aviation Safety Network (anglès)
# Alecto (equip ciclista)

L'Alecto (codi UCI: ALE) és un equip ciclista neerlandès professional, de categoria Continental des del 2015.

## Principals resultats

* Ronde van Midden-Brabant: Rick Ottema (2016)
* ZODC Zuidenveld Tour: Rick Ottema (2017)
* Fletxa del port d'Anvers: Arvid de Kleijn (2017)
* Kernen Omloop Echt-Susteren: Robbert de Greef (2017)
* Premi Nacional de Clausura: Arvid de Kleijn (2017)

## Composició de l'equip

2017 :

## Classificacions UCI

A partir del 2015, l'equip participa en els Circuits continentals de ciclisme.

### UCI Àsia Tour

| Temporada | Classificació per equips | Millor ciclista en la classificació individual |
| 2015 | 53è | Luuc Bugter (162è) |
| 2017 | 77è | Koos Jeroen Kers (295è) |

### UCI Europa Tour

| Temporada | Classificació per equips | Millor ciclista en la classificació individual |
| 2015 | 101è | Twan Castelijns (409è) |
| 2016 | 122è | Rick Ottema (1124è) |
| 2017 | 46è | Arvid de Kleijn (98è) |

## Referències

* ↑ Classificacions UCI Arxivat 2016-04-07 a Wayback Machine. (Web oficial de l'UCI).

## Enllaços externs

* Web oficial
* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
* Plantilles i resultats a procyclingstats.com
# Dave Thomas

Dave Thomas (12 d'agost de 1956) és un programador informàtic, autor i editor. Ha escrit sobre Ruby i, juntament amb Andy Hunt, va ser coautor de The Pragmatic Programmer i dirigeix l'editorial The Pragmatic Bookshelf. Thomas es va traslladar als Estats Units des d'Anglaterra el 1994 i viu al nord de Dallas, Texas.
Thomas va encunyar les frases "Code Kata" i "DRY" (No et repeteixis, en anglès), i va ser un dels signants i autor de The Manifesto for Agile Software Development. Va estudiar informàtica a l'Imperial College de Londres.

## Referències

* ↑ Kuhrmann, Marco; Schneider, Kurt; Pfahl, Dietmar; Amasaki, Sousuke; Ciolkowski, Marcus. Product-Focused Software Process Improvement: 19th International Conference, PROFES 2018, Wolfsburg, Germany, November 28–30, 2018, Proceedings (en anglès). Springer, 2018-11-19, p. 13. ISBN 978-3-030-03673-7.
* ↑ «Interview: Author Dave Thomas». rubylearning.com. Arxivat de l'original el 2009-08-01. [Consulta: 3 juliol 2009].
* ↑ «Dave Thomas».
# Aeroport de Trapani-Birgi

L'aeroport de Trapani-Birgi o Aeroport Vincenzo Florio (Codi IATA:TPS, Codi OACI:LICT), és un aeroport públic i militar al territori de la ciutat siciliana de Trapani, a Itàlia. És el tercer aeroport més gran de Sicília, després dels aeroports de Catània i Palerm. Ofereix destinacions nacionals i europees amb companyies de baix cost, especialment Ryanair.

## Destinacions i companyia que l'ofereix

| Aerolínia | Destinació |
| Meridiana | Pantel·leria |
| Ryanair | Ancona, Bari, Beauvais, Bolonya, Bratislava-Viena [de temporada], Brussel·les-Charleroi, Càller, Cracòvia [de temporada], Cuneo, Düsseldorf-Weeze [de temporada], Dublín [de temporada], Eindhoven, Eivissa [de temporada], Frankfurt-Hahn, Göteborg-City, Genòva, Girona, Karlsruhe-Baden, Londres-Luton [de temporada], Londres-Stansted, Maastricht [de temporada], Madrid, Malta, Memmingen [de temporada], Milà-Orio al Serio, Nyköping [de temporada], Parma, Perusa, Pescara, Pisa, Roma-Ciampino, Sandefjord [de temporada], Torí, Trieste, València, Venice-Treviso [de temporada], Verona |

## Referències

* ↑ (italià) Destinacions Arxivat 2011-01-26 a Wayback Machine.
* ↑ (italià) Companyies

## Enllaços externs

* Aeroport de Trapani-Birgi - Lloc web oficial